L-appell kontra l-permess tad-dB biex iħarbat is-sit tal-ITS ġie sottomess. Ir-raġunijiet għall-appell, fil-qosor huma s-segwenti: 1) Il-kunflitt ta' interess ta' Matthew Pace, membru tal-Bord tal-Awtoritá tal-Ippjanar u fl-istess ħin b'interess f'aġenzija tal-propjetá, 2) Il-kunflitt ta' interess tal-Membru Parlamentari Clayton Bartolo, membru tal-Bord tal-Awtoritá tal-Ippjanar, 3) In-nuqqas ta' skrutinju tal-presentazzjoni sħiħa minn Jacqueline Gili li twasslet għal-laqgħa tal-Bord bil-jet, 4) Nuqqas ta' konformitá tal-proposta ta' żvilupp mal-Height Limitation Adjustment Policy for Hotels, 5) Nuqqas ta' konformitá tal-proposta ta' żvilupp mal-Planning Policy Guide on the use and applicability of the Floor Area Ratio (FAR), artiklu 5.9 dwar l-ispejjes konnessi mal-iżvilupp tal-infrastruttura, 6) Nuqqas ta' konformitá tal-proposta ta' żvilupp mal-Planning Policy Guide on the use and applicability of the Floor Area Ratio (FAR), u dan dwar diversi dettalji tal-policy kif imfissra dettaljatament fid-dokument tal-appell, 7) Nuqqas ta' konformitá dwar policies li jikkonċernaw l-impatt viżiv, 8) Hemm appartamenti li huma inqas fid-daqs minn dak stabilit mill-policies tal-ippjanar, 10) L-iżvilupp propost ma jikkonformax ma policies, liġijiet u obbligi internazzjonali dwar il-ħarsien tal-wirt storiku, 11) L-iżvilupp propost jikser diversi policies u liġijiet dwar il-ħarsien tal-kosta, 12) L-iżvilupp propost ma jsegwix policies intenzjonati biex iħarsu l-ispazji miftuħa, 13) L-impatt tat-traffiku mhux ikkunsidrat b'mod adegwat; ma sarux studji neċessarji u kien hemm nuqqas ta' konsultazzjoni bi ksur tal-Konvenzjoni ta' Aarhus, 14) Ma ġietx osservata l-liġi tad-Dimanju Pubbliku u dan dwar il-ħarsien tal-kosta, 15) Nuqqas ta' konsiderazzjoni u piz mogħti lil materji diversi relevanti dwar ambjent, estetika u sanitá, 16) Nuqqas ta' development brief u Master Plan, 17) Nuqqas ta' ħarsien ambjentali dwar protezzjoni ta' bijodiversitá, flora u fawna fuq l-art u fil-baħar, siti Natura 2000 u Għarq Ħammiem 18) Nuqqas ta' osservanza ta' liġijiet diversi dwar tniġġiż u emmissjonijiet kif ukoll dwar skart riżultanti mill-proġett.